1998R2334 — DA — 13.02.1999 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 2334/98

af 29. oktober 1998

om særforanstaltninger, der fraviger forordning (EØF) nr. 3665/87, (EØF) nr. 3719/88 og (EF) nr. 1372/95 i fjerkrækødsektoren

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød ( 1 ), senest ændret ved Kommissionens forordning (EF) nr. 2916/95 ( 2 ), særlig artikel 8, stk. 12, og artikel 15, og ud fra følgende betragtninger: ud fra følgende betragtninger: Ved Rådets forordning (EØF) nr. 565/80 ( 3 ), ændret ved forordning (EØF) nr. 2026/83 ( 4 ), er der fastsat almindelige bestemmelser for forudbetaling af eksportrestitutioner for landbrugsprodukter; ved Kommissionens forordning (EØF) nr. 3665/87 ( 5 ), senest ændret ved forordning (EF) nr. 604/98 ( 6 ), er der fastsat fælles gennemførelsesbestemmelser for ordningen med eksportrestitutioner for landbrugsprodukter; ved Kommissionens forordning (EØF) nr. 3719/88 ( 7 ), senest ændret ved forordning (EF) nr. 1044/98 ( 8 ), er der fastsat fælles gennemførelsesbestemmelser for ordningen med import- og eksportlicenser samt forudfastsættelsesattester for landbrugsprodukter; ved Kommissionens forordning (EF) nr. 1372/95 ( 9 ), senest ændret ved forordning (EF) nr. 1009/98 ( 10 ), er der fastsat gennemførelsesbestemmelser for ordningen med eksportlicenser for fjerkrækød; problemerne på det russiske marked siden anden halvdel af august 1998 har skadet eksportørernes økonomiske interesser alvorligt, og denne situation har i væsentlig grad berørt mulighederne for udførsel på de betingelser, der er fastsat i forordning (EØF) nr. 565/80, (EØF) nr. 3665/87 og (EØF) nr. 3719/88; det er derfor nødvendigt, at disse skadevirkninger begrænses ved, at der vedtages særforanstaltninger, og at nogle af de frister, der er fastsat i bestemmelserne om restitutioner, forlænges så at der herved etableres en ordning for de eksportforretninger, der på grund af de nævnte forhold ikke har kunnet afsluttes; disse fravigelser skal kun gælde for erhvervsdrivende, der bl.a. på grundlag af de papirer, der omhandles i artikel 1, stk. 2, i Rådets forordning (EØF) nr. 4045/89 ( 11 ), senest ændret ved forordning (EF) nr. 3235/94 ( 12 ), kan bevise, at der er ansøgt om licenserne med henblik på udførsel til Rusland; i betragtning af begivenhedernes udvikling bør nærværende forordnings straks træde i kraft og anvendes fra 1. august 1998; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg — UDSTEDT FØLGENDE FORORDNING:

Artikel 1

1. Bestemmelserne i nærværende forordning anvendes på de produkter, der er nævnt i artikel 1, stk. 1, i forordning (EF) nr. 2777/75, og for hvilke der blev udstedt eksportlicenser efter forordning (EF) nr. 1372/95 med angivelse i rubrik nr. 7 af Rusland eller andre lande i samme restitutionsområde, jf. bilaget til Kommissionens forordning (EF) nr. 1516/98 ( 13 ).

2. I sidstnævnte tilfælde gælder disse bestemmelser kun, når den erhvervsdrivende til det udstedende organs tilfredshed beviser, at der er ansøgt om licenserne med henblik på udførsel til Rusland.

Det udstedende organs vurdering skal bl.a. bygge på de forretningspapirer, der er nævnt i artikel 1, stk. 2, i forordning (EØF) nr. 4045/89.

▼M1

Artikel 2

1. På anmodning, som indehaveren indgiver inden den 1. marts 1999, annulleres de eksportlicenser, der er udstedt i henhold til Kommissionens forordning (EF) nr. 1372/95 ( 14 ), og som der blev ansøgt om inden den 29. august 1998, bortset fra dem, hvis gyldighedsperiode udløb inden den 1. august 1998, og sikkerheden frigives.

2. På anmodning af den erhvervsdrivende og for de produkter, for hvilke toldformaliteterne med henblik på udførsel blev afsluttet senest den 29. august 1998, men som endnu ikke har forladt EF's toldområde, eller som er blevet undergivet en af de ordninger, der er nævnt i artikel 4 og 5 i forordning (EØF) nr. 565/80, tilbagebetaler den erhvervsdrivende eventuelle forudbetalte restitutionsbeløb, og de forskellige sikkerheder i forbindelse med at disse udførsler frigives.

▼B

Artikel 3

De forhøjelser på 15 % og 20 %, der er nævnt i artikel 23, stk. 1, og i artikel 33, stk. 1, andet led, i forordning (EØF) nr. 3665/87, anvendes ikke på udførsler, som er gennemført i henhold til licenser, der er ansøgt om inden den 29. august 1998, hvis toldformaliteterne ved overgang til fri omsætning i tredjelandet afsluttes efter nævnte dato.

Artikel 4

På anmodning af den erhvervsdrivende forlænges for visse produkter den frist på 60 dage, der er omhandlet i artikel 30, stk. 1, litra b), nr. i), i forordning (EØF) nr. 3719/88 og i artikel 4, stk. 1, og artikel 32, stk. 1, i forordning (EØF) nr. 3665/87, til ►M1 210 dage ◄ ; dette gælder produkter, for hvilke toldformaliteterne ved udførsel blev afsluttet inden den 29. august 1998, eller som blev undergivet en af de ordninger, der er nævnt i artikel 4 og 5 i forordning (EØF) nr. 565/80.

▼M1

Artikel 5

Medlemsstaterne giver hver torsdag meddelelse om de mængder produkter, der i den foregående uge blev omfattet af de i artikel 2, stk. 1 og 2, nævnte foranstaltninger, med angivelse af licensernes udstedelsesdato og den pågældende kategori.

▼B

Artikel 6

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra 1. august 1998.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT L 282 af 1. 11. 1975, s. 77.

( 2 ) EFT L 305 af 29. 12. 1995, s. 49.

( 3 ) EFT L 62 af 7. 3. 1980, s. 5.

( 4 ) EFT L 199 af 22. 7. 1983, s. 12.

( 5 ) EFT L 351 af 14. 12. 1987, s. 1.

( 6 ) EFT L 80 af 18. 3. 1998, s. 19.

( 7 ) EFT L 331 af 2. 12. 1988, s. 1.

( 8 ) EFT L 149 af 20. 5. 1998, s. 11.

( 9 ) EFT L 133 af 17. 6. 1995, s. 26.

( 10 ) EFT L 145 af 15. 5. 1998, s. 8.

( 11 ) EFT L 388 af 30. 12. 1989, s. 18.

( 12 ) EFT L 338 af 28. 12. 1994, s. 16.

( 13 ) EFT L 200 af 16. 7. 1998, s. 26.

( 14 ) EFT L 133 af 17. 6. 1995, s. 26.